CELEX: 32014D0476
Language: lv
Date: 2014-07-17 00:00:00
Title: 2014/476/ES: Komisijas Īstenošanas lēmums ( 2014. gada 17. jūlijs ), ar ko apstiprina metodes cūku liemeņu klasificēšanai Zviedrijā un atceļ Lēmumu 97/370/EK (izziņots ar dokumenta numuru C(2014) 4946)

19.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 214/29
            
         KOMISIJAS ĪSTENOŠANAS LĒMUMS
   (2014. gada 17. jūlijs),
   ar ko apstiprina metodes cūku liemeņu klasificēšanai Zviedrijā un atceļ Lēmumu 97/370/EK
   
      
         (izziņots ar dokumenta numuru C(2014) 4946)
      
   
   (Autentisks ir tikai teksts zviedru valodā)
   
      (2014/476/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 20. panta p) punktu,
   tā kā:
   
               (1)
            
            
               Regulas (ES) Nr. 1308/2013 IV pielikuma B nodaļas IV iedaļas 1. punktā paredzēts, ka cūku liemeņu klasificēšanas nolūkā muskuļaudu daudzums jānovērtē, izmantojot Komisijas apstiprinātas klasificēšanas metodes un ka apstiprināt drīkst tikai statistiski pierādītas novērtēšanas metodes, kuru pamatā ir vienas vai vairāku cūkas liemeņa anatomisko daļu fiziska izmērīšana. Klasificēšanas metodes būtu jāapstiprina tikai tad, ja to statistiskā kļūda nepārsniedz novērtējuma maksimālo statistisko kļūdu. Maksimālā statistiskā kļūda ir noteikta Komisijas Regulas (EK) Nr. 1249/2008 (2) 23. panta 3. punktā.
            
         
               (2)
            
            
               Ar Komisijas Lēmumu 97/370/EK (3) tika apstiprināta triju metožu izmantošana cūku liemeņu klasificēšanai Zviedrijā.
            
         
               (3)
            
            
               Apstiprinātajām klasifikācijas metodēm ir vajadzīga tehniska korekcija, tāpēc Zviedrija lūdza, lai Komisija tai atļauj aizstāt formulu, ko izmanto metodēs Intra-scope (Optical Probe), Hennessy Grading Probe (HGP II) un AutoFom, kā arī apstiprina divas jaunas metodes – Fat-O-Meat'er II (FOM II) un Hennessy Grading Probe 7 (HGP 7) – cūku liemeņu klasificēšanai tās teritorijā. Zviedrija protokolā, kas paredzēts Regulas (EK) Nr. 1249/2008 23. panta 4. punktā, ir sīki aprakstījusi sadalīšanas izmēģinājumu, norādot principus, kuri ir jauno formulu pamatā, sadalīšanas izmēģinājuma rezultātu un vienādojumus, ko izmanto muskuļaudu procentuālā daudzuma novērtēšanai.
            
         
               (4)
            
            
               Pārbaudot šo lūgumu, tika secināts, ka jauno formulu un metožu apstiprināšanas nosacījumi ir izpildīti. Tādēļ šīs formulas un metodes būtu jāapstiprina lietošanai Zviedrijā.
            
         
               (5)
            
            
               Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
            
         
               (6)
            
            
               Skaidrības un juridiskās noteiktības labad būtu jāpieņem jauns lēmums. Tāpēc Lēmums 97/370/EK būtu jāatceļ.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO LĒMUMU.
   1. pants
   Zviedrijā cūku liemeņu klasificēšanai saskaņā ar Regulas (ES) Nr. 1308/2013 IV pielikuma B nodaļas IV iedaļas 1. punktu ir atļauts izmantot šādas metodes:
   
               a)
            
            
               aparāts Intra-scope (Optical Probe) un ar to saistītās novērtēšanas metodes, kuru sīks apraksts ir sniegts pielikuma I daļā;
            
         
               b)
            
            
               aparāts Hennessy Grading Probe 2 (HGP 2) un ar to saistītās novērtēšanas metodes, kuru sīks apraksts sniegts pielikuma II daļā;
            
         
               c)
            
            
               aparāts AutoFom III un ar to saistītās novērtēšanas metodes, kuru sīks apraksts sniegts pielikuma III daļā;
            
         
               d)
            
            
               aparāts Fat-O-Meat'er II (FOM II) un ar to saistītās novērtēšanas metodes, kuru sīks apraksts sniegts pielikuma IV daļā;
            
         
               e)
            
            
               aparāts Hennessy Grading Probe 7 (HGP 7) un ar to saistītās novērtēšanas metodes, kuru sīks apraksts sniegts pielikuma V daļā.
            
         2. pants
   Apstiprināto aparātu vai klasificēšanas metožu izmaiņas nav atļautas, izņemot gadījumus, kad minētās izmaiņas ir skaidri apstiprinātas ar Komisijas īstenošanas lēmumu.
   3. pants
   Lēmumu 97/370/EK atceļ.
   4. pants
   Šo lēmumu piemēro no 2014. gada 1. jūlija.
   5. pants
   Šis lēmums ir adresēts Zviedrijas Karalistei.
   
      Briselē, 2014. gada 17. jūlijā
      
         
            Komisijas vārdā –
         
         
            Komisijas loceklis
         
         Dacian CIOLOȘ
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2008. gada 10. decembra Regula (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (OV L 337, 16.12.2008., 3. lpp.).
   
      (3)  Komisijas 1997. gada 30. maija Lēmums 97/370/EK, ar ko apstiprina metodes cūku liemeņu klasificēšanai Zviedrijā (OV L 57, 14.6.1997., 19. lpp.).
   
      PIELIKUMS
      METODES CŪKU LIEMEŅU KLASIFICĒŠANAI ZVIEDRIJĀ
      I DAĻA
      
         Intrascope (Optical Probe)
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu Intrascope (Optical Probe).
               
            
               
                  2.
               
               
                  
                     Intrascope ir aprīkots ar sešstūra formas zondi, kuras maksimālais platums ir 12 mm (19 mm pie asmens zondes augšgalā) un kurā ir skatāmlodziņš un gaismas avots kopā ar slīdošu cilindru.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  
                     ,
                  kur:
                  
                              SP_F1
                           
                           
                              –
                           
                           
                              muguras tauku slāņa biezums (ieskaitot ādu) milimetros, mērīts 8 cm attālumā no liemeņa viduslīnijas tūlīt aiz pēdējās ribas;
                           
                        
            
               
                  4.
               
               
                  Šo formulu piemēro liemeņiem, kuru svars ir no 50 līdz 120 kg.
               
            II DAĻA
      
         Hennessy Grading Probe 2 (HGP 2)
      
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu Hennessy Grading Probe 2 (HGP 2).
               
            
               
                  2.
               
               
                  Zonde Hennessy reģistrē mērījumu profilus, ko nosaka, izmērot caurlaidības attālumus milimetru daļās, kā arī gaismas signālu atpakaļizkliedi, izmantojot atstarošanas spektroskopiju.
               
            
               
                  3.
               
               
                  Izvēlas konkrētus optiskās joslas platumus, kas sniedz optimālu informāciju, kura iegūstama starp dažādajiem objektīvi analizējamās sugas dzīvnieka audiem un pašos audos.
               
            
               
                  4.
               
               
                  Aparāts Hennessy Grading Probe ir aprīkots ar zondi, kuras diametrs ir 5,95 mm un kuras priekšgalā ir 6,3 mm garš asmens, kas satur fotodiodi (modeļa LYU 260-EO Siemens LED un modeļa 58 MR fotodetektoru), un kuras darbības attālums ir no 0 līdz 120 mm.
               
            
               
                  5.
               
               
                  Pēc mērījumu rezultātiem aplēš muskuļaudu saturu, izmantojot pašu HPG 2 un tai pieslēgtu datoru.
               
            
               
                  6.
               
               
                  Liemeņa muskuļaudu saturu aprēķina pēc šādas formulas:
                  
                     ,
                  kur:
                  
                              GP2_F1
                           
                           
                              –
                           
                           
                              muguras tauku slāņa biezums (ieskaitot ādu) milimetros, mērīts 8 cm attālumā no liemeņa viduslīnijas tūlīt aiz pēdējās ribas;
                           
                        
                              GP2_F2
                           
                           
                              –
                           
                           
                              muguras tauku slāņa biezums (ieskaitot ādu) milimetros, mērīts 6 cm attālumā no liemeņa viduslīnijas 12 cm galvas virzienā salīdzinājumā ar F1;
                           
                        
                              GP2_M
                           
                           
                              –
                           
                           
                              muskuļa biezums milimetros, mērīts tajā pašā laikā un vietā, kad F2.
                           
                        
            
               
                  7.
               
               
                  Šo formulu piemēro liemeņiem, kuru svars ir no 50 līdz 120 kg.
               
            III DAĻA
      
         AutoFom III
      
      
               
                  1.
               
               
                  Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu AutoFom III.
               
            
               
                  2.
               
               
                  
                     AutoFom III nodrošina digitalizētu trīsdimensionālu skenējumu ar ultraskaņas tehnoloģiju. Ultraskaņas attēlu ģenerē nerūsoša tērauda blokā integrēti 16 pārveidotāji.
               
            
               
                  3.
               
               
                  Saskaņā ar Savienības references metodi cūkas liemeņa muskuļaudu saturu nosaka, izmantojot formulu, kuras pamatā ir no ultraskaņas attēla izgūti tiešsaistes mainīgie. Attēla analīzē iegūst vairāk nekā 50 tiešsaistes mainīgos. Statistiskā analīze reducē informāciju uz diviem elementiem, kas katrs ir vienu un to pašu tiešsaistes mainīgo lineāra kombinācija. Galīgo formulu izsaka ar tiešsaistes mainīgajiem:
                  
                     ,
                  kur:
                  
                              R2P4
                           
                           
                              –
                           
                           
                              p2_selected_fat_mm; P2 tauku slāņa mērījums izraudzītajā pozīcijā milimetros;
                           
                        
                              R2P11
                           
                           
                              –
                           
                           
                              minpair_value; šķērsgriezuma vektoram piemēro filtra masku, kas atlasa divus reģionus 14 cm atstatus; tas ir minimālais filtra rezultātu vektors;
                           
                        
                              R2P12
                           
                           
                              –
                           
                           
                              P2_skew; izvēlētā P2 un neizvēlētā P2 saistība. Faktiski izmantotais punkts ir mazliet tuvāk centram, lai palielinātu vērtības pielaidi attiecībā pret liemeņiem, kas ļoti sasvērušies uz vienu pusi. Vērtība vienmēr ir lielāka par vai vienāda ar 1,0;
                           
                        
                              R2P15
                           
                           
                              –
                           
                           
                              minpair_value v2; vērtības “minpair” otrā versija.
                           
                        
                     Meat/Rib interface
                  
                  
                              R3P5
                           
                           
                              –
                           
                           
                              max_meat_mm; maksimālā gaļas slāņa mērījums; maksimālā ribas pozīcija mīnus tauku slāņa minimālā pozīcija milimetros.
                           
                        
                     Fat 1 Inter-fat interface.
                  
                  Slāni fat1 mēra pie šķiņķa un pie 5.–6. ribas. Tie ir “B punkti”.
                  
                              R4P3
                           
                           
                              –
                           
                           
                              fat1_p2_selected; fat1 mērījumi izvēlētajā P2. punktā.
                           
                        
            
               
                  4.
               
               
                  Šo formulu piemēro liemeņiem, kuru svars ir no 50 līdz 120 kg.
               
            IV DAĻA.
      
         Fat-O-Meat'er II (FOM II)
      
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu Fat-O-Meater II (FOM II).
               
            
               
                  2.
               
               
                  Šis aparāts ir jauna mērīšanas sistēmas Fat-O-Meat'er versija. FOM II sastāv no optiskās zondes ar asmeni, dziļuma mērīšanas ierīces, kuras darbības zona ir no 0 līdz 125 mm, un datu ieguves un analīzes bloka – datora Carometec Touch Panel i15 (Ingress Protection IP69K). Aparāts FOM II mērījumu rezultātus pārveido, tos izsakot kā muskuļaudu aplēsto daudzumu.
               
            
               
                  3.
               
               
                  Liemeņa muskuļaudu saturu aprēķina pēc šādas formulas:
                  
                     ,
                  kur:
                  
                              FOM_F1
                           
                           
                              –
                           
                           
                              muguras tauku biezums (ieskaitot ādu) milimetros, mērīts 8 cm attālumā no liemeņa viduslīnijas starp trešo un ceturto jostas skriemeli;
                           
                        
                              FOM_F2
                           
                           
                              –
                           
                           
                              muguras tauku biezums (ieskaitot ādu) milimetros, mērīts 6 cm attālumā no liemeņa viduslīnijas starp trešo un ceturto ribu no beigām;
                           
                        
                              FOM_M
                           
                           
                              –
                           
                           
                              muskuļa biezums milimetros, mērīts tajā pašā laikā un vietā kā F2.
                           
                        
            
               
                  4.
               
               
                  Šo formulu piemēro liemeņiem, kuru svars ir no 50 līdz 120 kg.
               
            V DAĻA.
      
         Hennessy Grading Probe 7 (HGP 7)
      
      
               
                  1.
               
               
                  Šajā daļā izklāstītos noteikumus piemēro tad, ja cūku liemeņu klasificēšanai izmanto aparātu Hennessy Grading Probe 7 (HGP 7).
               
            
               
                  2.
               
               
                  Zonde Hennessy reģistrē mērījumu profilus, ko nosaka, izmērot caurlaidības attālumus milimetru daļās, kā arī gaismas signālu atpakaļizkliedi, izmantojot atstarošanas spektroskopiju.
               
            
               
                  3.
               
               
                  Izvēlas konkrētus optiskās joslas platumus, kas sniedz optimālu informāciju, kura iegūstama starp dažādajiem objektīvi analizējamās sugas dzīvnieka audiem un pašos audos.
               
            
               
                  4.
               
               
                  Aparāts Hennessy Grading Probe ir aprīkots ar zondi, kuras diametrs ir 5,95 mm un kuras priekšgalā ir 6,3 mm garš asmens, kas satur fotodiodi (modeļa LYU 260-EO Siemens LED un modeļa 58 MR fotodetektoru), un kuras darbības attālums ir no 0 līdz 120 mm.
               
            
               
                  5.
               
               
                  Pēc mērījumu rezultātiem aplēš muskuļaudu saturu, izmantojot pašu HGP 7 un tai pieslēgtu datoru.
               
            
               
                  6.
               
               
                  
                     HGP 2 un HGP 7 mērījumu līknes novērtējums nedaudz atšķiras.
               
            
               
                  7.
               
               
                  Liemeņa muskuļaudu saturu aprēķina pēc šādas formulas:
                  
                     ,
                  kur:
                  
                              GP7_F1
                           
                           
                              –
                           
                           
                              muguras tauku slāņa biezums (ieskaitot ādu) milimetros, mērīts 8 cm attālumā no liemeņa viduslīnijas tūlīt aiz pēdējās ribas;
                           
                        
                              GP7_F2
                           
                           
                              –
                           
                           
                              muguras tauku slāņa biezums (ieskaitot ādu) milimetros, mērīts 6 cm attālumā no liemeņa viduslīnijas 12 cm galvas virzienā salīdzinājumā ar F1;
                           
                        
                              GP7_M
                           
                           
                              –
                           
                           
                              muskuļa biezums milimetros, mērīts tajā pašā laikā un vietā, kad F2.
                           
                        
            
               
                  8.
               
               
                  Šo formulu piemēro liemeņiem, kuru svars ir no 50 līdz 120 kg.